b'\n_START_ARTICLE_\nVolodja Peer\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudiral je na AGRFT in se leta 1957 zaposlil v gledali\xc5\xa1\xc4\x8du v Celju. Leta 1964 se je zaposlil v drami SNG Maribor in ji ostal zvest do upokojitve leta 1984. Igral je raznovrstne vloge, pogosteje komi\xc4\x8dne, saj je imel izrazit dar za neposreden stik z ob\xc4\x8dinstvom. Nastopal je v zabavnih oddajah Radia Maribor ter igral v slovenskih in koprodukcijskih filmih ter na televiziji.'